CELEX: 62011CN0415
Language: et
Date: 2011-08-08 00:00:00
Title: Kohtuasi C-415/11: Eelotsusetaotlus, mille on esitanud Juzgado Mercantil de Barcelona (Hispaania) 8. augustil 2011 — Mohamed Aziz versus Caixa d’Estalvis de Catalunya, Tarragona i Manresa (Catalunyacaixa)

12.11.2011   
            
            
               ET
            
            
               Euroopa Liidu Teataja
            
            
               C 331/7
            
         Eelotsusetaotlus, mille on esitanud Juzgado Mercantil de Barcelona (Hispaania) 8. augustil 2011 — Mohamed Aziz versus Caixa d’Estalvis de Catalunya, Tarragona i Manresa (Catalunyacaixa)
   (Kohtuasi C-415/11)
   2011/C 331/10
   Kohtumenetluse keel: hispaania
   
      Eelotsusetaotluse esitanud kohus
   
   Juzgado Mercantil de Barcelona
   
      Põhikohtuasja pooled
   
   
      Hageja: Mohamed Aziz
   
      Kostja: Caixa d’Estalvis de Catalunya, Tarragona i Manresa (Catalunyacaixa)
   
      Eelotsuse küsimused
   
   
               1.
            
            
               Kas hüpoteegiga koormatud või panditud kinnisasjade suhtes Ley de Enjuiciamiento Civil’i (tsiviilkohtumenetluse seaduse) artiklis 695 ja sellele järgnevates artiklites kehtestatud kohtulike täitedokumentide süsteem koos Hispaania menetluskorras vastuväidete osas ette nähtud piirangutega on tegelikult selge tarbijakaitsepiirang, sest see takistab vormiliselt ja sisuliselt tarbijal kasutada tema õiguste tõhusa kaitse tagamiseks kohtuhagi või õiguskaitsevahendeid?
            
         
               2.
            
            
               Euroopa Liidu Kohtul palutakse määratleda mõiste „ebaproportsionaalsus” sisu selles osas, mis puutub:
               
                           a)
                        
                        
                           ennetähtaegse lõpetamise võimalusse pikaks ajaks — käesoleval juhul 33 aastaks — sõlmitud lepingute puhul kohustuste rikkumise korral väga piiratud ja konkreetsel ajavahemikul;
                        
                     
                           b)
                        
                        
                           viivitusintressi määramisse — käesoleval juhul üle 18 % —, mis ei vasta viivise kindlaksmääramise kriteeriumidele teistes tarbijalepingutes (tarbijakrediit) ja mida võiks teistes tarbijalepingute valdkondades pidada ebaõiglaseks ning millel kinnisvaralepingutes ei ole selget seadusest tulenevat ülemmäära isegi juhtudel, kus seda tuleb kohaldada mitte ainult tasumisele kuuluvate laenumaksete suhtes, vaid ennetähtaegse lõpetamise tõttu kogu võlgnetava summa suhtes;
                        
                     
                           c)
                        
                        
                           laenuandja ühepoolsesse muutuvintresside — nii tavapäraste kui ka viiviste — selliste sissenõudmise ja määramise mehhanismide kehtestamisse, mis on seotud hüpoteegiga tagatud nõude täitmise võimalusega ja mille puhul võlgnik, kelle antud hüpoteegiga tagatud nõue rahuldatakse, saab võla summat vaidlustada mitte täitemenetluses, vaid deklaratiivses menetluses, milles lõpliku otsuse tegemise ajaks on hüpoteegi realiseerimine lõpetatud või vähemasti võlgnik on hüpoteegiga koormatud või tagatiseks antud vara kaotanud. See küsimus on erilise tähtsusega, kui laenu taotletakse eluaseme ostmiseks ja hüpoteegi realiseerimise tagajärjel tõstetakse inimene majast välja.